༈ （པེ་ཧར་གསོལ་བསྡུས་ནི།） ཀྱེ། སྲིད་གསུམ་（36ན）དབང་བསྒྱུར་མཐུ་བོ་ཆེ། །ལྷ་ཡི་གིང་ཆེན་པེ་ཧ་ར། །མཆེད་ལྔ་བློན་འཁོར་ཕོ་ཉར་བཅས། །དམ་ཚི་གནས་འདིར་སྤྱན་འདྲེན་གཤེགས། །དངོས་འབྱོར་ཡིད་སྤྲུལ་མཆོད་པའི་སྤྲིན། །ནམ་མཁའ་མཛོད་ཀྱི་ལོངས་སྤྱོད་འདིས། །གསོལ་ལོ་མཆོད་དོ་ཐུགས་དམ་བསྐང་། །དགྱེས་ཤིང་ཚིམ་པར་རོལ་ནས་ཀྱང་། །སྔོན་ཚེ་པདྨའི་སྤྱན་སྔ་རུ། །ཁས་བླངས་ཐ་ཚིག་ཇི་བཞིན་དུ༑༑གསང་ཆེན་བསྟན་དང་བསྟན་འཛིན་གྱི། །དབུ་འཕང་བསྟོད་ལ་ཆོས་འཁོར་སྐྱོངས། ། མངའ་ཐང་འདུ་བ་རྒྱས་པར་སྤེལ། །དཀོར་རྐུན་འབྱུང་པོ་རྩད་ནས་ཆོད། །ལོག་པར་ལྟ་བའི་བསྟན་དགྲ་སྒྲོལ། །སྒྲུབ་པའི་རྣལ་འབྱོར་བདག་ཅག་ལ། །གནོད་པའི་འགལ་རྐྱེན་མ་ལུས་སོལ༑༑ཕན་པའི་སྡོང་གྲོགས་ལས་མ་གཡེལ། །གང་བསམ་འདོད་དོན་ཡིད་བཞིན་སྒྲུབས༑༑ཕྱོགས་ལས་རྣམ་རྒྱལ་ཕྲིན་ལས་མཛོད། །（ཅེས་པའང་ཉིང་འཁྲུལ་དུ་ཆོས་སྐྱོང་རང་ཉིད་ཀྱིས་དྲན་བསྐུལ་བྱུང་བའི་སྣང་བ་ལ་བརྟེན་ནས་འཇིགས་བྲལ་ཡེ་ཤེས་རྡོ་རྗེས་ཤར་མར་བྲིས་པའོ།། །།）